CELEX: C2006/261/09
Language: da
Date: 2006-10-28 00:00:00
Title: Sag C-149/05: Domstolens dom (Første Afdeling) af 7. september 2006 — Harold Price mod Conseil des ventes volontaires de meubles aux enchères publiques (anmodning om præjudiciel afgørelse fra Cour d'appel de Paris — Frankrig) (Direktiv 89/48/EØF og 92/51/EØF — arbejdstagere — anerkendelse af erhvervsuddannelser — krav om beståelse af en egnethedsprøvelse uden mulighed for at vælge at gennemgå en prøvetid — frivillige offentlige auktioner over løsøre)

28.10.2006   
            
            
               DA
            
            
               Den Europæiske Unions Tidende
            
            
               C 261/6
            
         Domstolens dom (Første Afdeling) af 7. september 2006 — Harold Price mod Conseil des ventes volontaires de meubles aux enchères publiques (anmodning om præjudiciel afgørelse fra Cour d'appel de Paris — Frankrig)
   (Sag C-149/05) (1)
   
   (Direktiv 89/48/EØF og 92/51/EØF - arbejdstagere - anerkendelse af erhvervsuddannelser - krav om beståelse af en egnethedsprøvelse uden mulighed for at vælge at gennemgå en prøvetid - frivillige offentlige auktioner over løsøre)
   (2006/C 261/09)
   Processprog: fransk
   Den forelæggende ret
   Cour d'appel de Paris
   Parter i hovedsagen
   
      Sagsøger: Harold Price
   
      Sagsøgt: Conseil des ventes volontaires de meubles aux enchères publiques
   Sagens genstand
   Anmodning om præjudiciel afgørelse — Cour d'appel de Paris — fortolkning af artikel 4 i Rådets direktiv 92/51/EØF af 18. juni 1992 om anden generelle ordning for anerkendelse af erhvervsuddannelser til supplering af direktiv 89/48/EØF (EFT L 209, s. 25) — ledelse af frivillige, offentlige auktioner over løsøre — krav om at bestå en egnethedsprøve uden mulighed for at vælge en prøveperiode
   Konklusion
   
               1)
            
            
               Rådets direktiv 92/51/EØF af 18. juni 1992 om anden generelle ordning for anerkendelse af erhvervsuddannelser til supplering af direktiv 89/48/EØF, som ændret ved Europa-Parlamentets og Rådets direktiv 2001/19/EF af 14. maj 2001, finder ikke anvendelse på en ansøger, der har de kvalifikationer, som sagsøgeren i hovedsagen har, og som ønsker at udøve erhvervet som leder af frivillige offentlige auktioner over løsøre i Frankrig.
               Derimod kan Rådets direktiv 89/48/EØF af 21. december 1988 om indførelse af en generel ordning for gensidig anerkendelse af eksamensbeviser for erhvervskompetencegivende videregående uddannelser af mindst tre års varighed, som ændret ved direktiv 2001/19 og navnlig direktivets artikel 3, stk. 1, litra b), finde anvendelse på en sådan ansøger, såfremt erhvervet som leder af frivillige offentlige auktioner over løsøre i den medlemsstat, hvori ansøgeren har opnået de pågældende kvalifikationer, ikke er et lovreguleret erhverv i den forstand, hvori udtrykket er anvendt i dette direktivs artikel 1, litra c). I givet fald påhviler det den forelæggende ret at afgøre, om det er tilfældet.
            
         
               2)
            
            
               Et erhverv, som der kun kan opnås adgang til, såfremt den pågældende er i besiddelse af et juridisk eksamensbevis, der bekræfter studier af mindst to års varighed, udgør et erhverv, til hvis udøvelse det må lægges til grund, at der kræves et nøje kendskab til national ret som omhandlet i artikel 4, stk. 1, tredje afsnit, i direktiv 89/48, som ændret ved direktiv 2001/19.
               Det er ikke nødvendigt for anvendelsen af denne bestemmelse, at den omhandlede virksomhed indebærer, at der ydes rådgivning og/eller bistand vedrørende alle områder inden for national ret. Det er tilstrækkeligt, at denne rådgivning eller bistand vedrører et særligt område, og at den indgår som et væsentligt og fast element af den pågældende virksomhed. I denne forbindelse skal der navnlig tages udgangspunkt i den normale praksis inden for det omhandlede erhverv
            
         
      (1)  EUT C 132 af 28.5.2005.